**Nr. SMSS 591/06.03.2023**

 **A P R O B**

 **MINISTRUL SĂNĂTĂȚII**

 **Prof. univ. dr. ALEXANDRU RAFILA**

**REFERAT DE APROBARE**

În conformitate cu prevederile articolului IV alin. (3) din Ordonanţa Guvernului nr. 18/2021 pentru modificarea şi completarea Legii nr. 95/2006 privind reforma în domeniul sănătăţii şi pentru modificarea unor acte normative în domeniul sănătăţii, precum şi pentru abrogarea art. 4 din Legea nr. 584/2002 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA: *Condiţiile şi metodologia privind avizarea înfiinţării spitalelor private, avizarea structurii organizatorice, precum şi avizarea modificării acesteia, prevăzute la art. 172 din Legea nr. 95/2006 republicată, cu modificările şi completările ulterioare, se stabilesc prin ordin al ministrului sănătăţii în termen de 60 de zile de la data intrării în vigoare a prezentei ordonanţe.*

Potrivit prevederilor art. 172 alin. (8) din Legea nr. 95/2006, privind reforma în domeniul sănătății, republicată, cu modificările și completările ulterioare, coroborate cu prevederile art. 4 alin. (1) pct. 36 din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare, *Ministerul Sănătății, prin structura de specialitate, emite aviz privind înființarea sau desființarea spitalelor private / unităților sanitare private, privind structura organizatorică, reorganizarea / restructurarea, modificarea structurii, schimbarea sediului, precum și a denumirii acestora, în condițiile legii.*

Totodată, în conformitate cu prevederile art.172 alin.(6)-(7) din Legea nr.95/2006, republicată, cu modificările și completările ulterioare, coroborate cu prevederile art. 4 alin. (1) pct. 35 și pct.37 din Hotărârea Guvernului nr. 144/2010, cu modificările și completările ulterioare, structura organizatorică, reorganizarea, restructurarea, schimbarea sediului şi a denumirilor pentru spitalele publice din reţeaua proprie a Ministerului Sănătăţii se aprobă prin ordin al ministrului sănătăţii, la propunerea managerului spitalului, respectiv, structura organizatorică, reorganizarea, restructurarea, schimbarea sediului şi a denumirilor pentru spitalele publice din reţeaua proprie a altor ministere şi instituţii publice cu reţea sanitară proprie se aprobă prin ordin al ministrului, respectiv prin act administrativ al conducătorului instituţiei, cu avizul Ministerului Sănătăţii.

Potrivit dispozițiilor art. 7 alin. (4) din Hotărârea Guvernului României nr. 144/2010 privind organizarea și funcționarea Ministerului Sănătății, cu modificările și completările ulterioare, ” în exercitarea atribuţiilor sale, ministrul sănătăţii emite ordine, instrucţiuni şi alte acte cu caracter normativ, prevăzute de lege.”

Față de cele prezentate, s-a întocmit prezentul referat și proiectul de ordin pentru stabilirea condițiilor și metodologiei privind avizarea înființării spitalelor private, avizarea structurii organizatorice, precum și avizarea modificării acesteia și stabilirea unor măsuri organizatorice în vederea aprobării/avizării structurii organizatorice, precum și a modificării acesteia privind spitalele publice, pe care, dacă sunteți de acord, vă rugăm a le aproba.

Cu deosebită considerație,

**DIRECTOR**

**Alina Gabriela CARABULEA**

Șef birou, Consilier,

dr. Sorana LIXANDRU Mihaela Dobre